**Bellini** er en cocktail av hvit fersken og prosecco, skapt på Harry's Bar i Venezia, med navn etter renessansemaleren Giovanni Bellini (ca. 1430–1516). Den internasjonale bartenderorganisasjonen har den på sin liste over vår tids klassikere.

Bellini på Harry's Bar

Historie og tillaging
---------------------

Cocktailen (eller drinken) Bellini ble skapt en gang i 1930-årene og lages av hvit fersken og prosecco, italiensk musserende vin som kommer fra området rundt byen Treviso. Barens eier Giuseppe Capriani hadde brukt prosecco som alternativ til champagne med godt resultat da han arbeidet i Frankrike tidlig i karrieren. Han var spesielt glad i hvit fersken og eksperimenterte med bruk av denne i en drink. 

I tidlige år ble Bellini bare laget i ferskensesongen, månedene fra juni til september. Harry's Bar hadde en egen ansatt for å skrelle og skvise fersken. Senere brukes frossen ferskenpuré fra Frankrike. Mengdeforholdet skal være tre deler vin til én del ferskenpuré, og begge ingredienser og glasset skal være nedkjølt ved tillagingen. Giuseppe Cipriani var en beundrer av et av Bellinis bilder med en fremtredende rosa farge, og han snakket om dette i familien. I 1948, i forbindelse med en stor Bellini-utstilling i Venezia, valgte Cipriani å la maleren gi navn til den rosefargede cocktailen.

En mann ved navn Canella gjorde i 1990 avtale med Arrigo Cipriani om å få overta lisensen til Bellini. Cipriani mente cocktailen Canella laget var dårlig vare, bl.a. brukte han bringebærjuice for å regulere fargen. Etter en voldgift i 1995 fikk Cipriani lisensen tilbake.

Bellini lages også med champagne, i en nyere oppskrift er mengdeforholdet tre deler champagne til en del ferskenjuice, og med sukker på kanten av glasset.

Varianter
---------

Varianter av Bellini som lages på Harry's Bar: 

* *Tiziano*, en Bellini med druejuice fra druen uva fragola i stedet for ferskenpuré
* *Mimosa*, en Bellini med appelsinjuice i stedet for ferskenpuré, som ble servert i de månedene av året da ferskenpuré ikke var tilgjengelig
* *Rosini*, en Bellini med jordbærpuré i stedet for ferskenpuré.

De tre variantene lages med samme mengdeforhold som original Bellini.

International Bartenders Associations hjemmeside nevner variantene Rossini og

* *Tintoretto* med granateplejuice
* *Puccini* med mandarinjuice

Status som en av vår tids klassikere
------------------------------------

Bellini står på listen over *IBA Official Cocktails* i kategorien vår tids klassikere på International Bartenders Associations hjemmeside. IBA oppgir mengdeforhold to til en for vin og juice for alle varianter, med 100 ml prosecco og 50 ml juice.

Referanser
----------

1. ↑  Cipriani 2011, side 16-17 og 87-88 og Cipriani 1991, side 13 og 16-17
2. ↑  Cipriani 2011, side 88
3. ↑  Alex Barker: *Den store drinkboken : klassiske og moderne oppskrifter fra hele verden*. Oslo, Spektrum, 2005, side 134. ISBN 978-82-7822-2560
4. ↑  Cipriani 1991, side 17
5. ↑  IBA Official Cocktails. Arkivert 3. mars 2017 hos Wayback Machine. Besøkt 15. april 2018.

Litteratur
----------

* Arrigo Cipriani: *Harry’s Bar. The life and times of the legendary Venice landmark*. New York, Arcade, 1. utgave 1996, 2. utgave 2011. ISBN 978-161145-320-1. Tilgjengelig på Google books (besøkt 25. oktober 2012)
* Arrigo Cipriani: *The Harry’s Bar cookbook*. New York, Bantam, 1991. ISBN 0-553-07030-4

Eksterne lenker
---------------

* (en) Offisielt nettsted Rediger på Wikidata

* (en) Bellini (cocktail) – kategori av bilder, video eller lyd på Commons Rediger på Wikidata

  


| * v
* d
* r
International Bartenders AssociationOffisielle cocktailer |
| --- |
| Coctailer til før middagen | Americano **·** Bacardi cocktail **·** Bronx **·** Daiquiri **·** Gibson **·** Kir **·** Kir royal **·** Manhattan **·** Margarita **·** Martini **·** Martini (Vodka) **·** Negroni **·** Old Fashioned **·** Paradise **·** Rob Roy **·** Rose **·** Whiskey Sour |
| Coctailer til etter middagen | Amaretto **·** Black Russian **·** Brandy Alexander **·** French Connection **·** Golden Cadillac **·** Golden Dream **·** Grasshopper **·** Porto flip **·** Rusty Nail **·** White Russian |
| Long drinks | Bellini **·** Bloody Mary **·** Brandy Egg Nog **·** Buck's Fizz **·** Champagne cocktail **·** Fizz **·** Harvey Wallbanger **·** Horse's Neck **·** Irish Coffee **·** Mimosa **·** Piña colada **·** Planter's Punch **·** Screwdriver **·** Singapore Sling **·** Tequila Sunrise **·** Tom Collins |
| Fancy drinks | Appletini **·** B-52 **·** Caipirinha **·** Cosmopolitan **·** Cuba libre **·** Japanese Slipper **·** Kamikaze **·** Long Island Iced Tea **·** Mai Tai **·** Mojito **·** Salty dog **·** Sea Breeze **·** Sex on the Beach |

|  |  |
| --- | --- |
| Oppslagsverk/autoritetsdata | TasteAtlas
 |